Стартира конкурса "Ideal Standard Баня на 2006"
Специален гост на вчерашното събитието беше Г-н Ахим Пол – водещ дизайнер от дизайнерска бюро „Артефакт” - Германия.
Водещи на церемонията бяха Ники Кънчев и Радост Драганова. Гостите се насладиха на танците на двама от солистите на балета на Националната Опера и на изпълненията на група „Интро”.
В категория „Семейна баня” журито награди Ети Тодорова от София. А в категория „Хотелска и бизнес баня” - Хотел „Европа” – гр. Хасково. Победителите в двете категории заминават на петдневна ваканция за двама в Мексико.
В категорията „Награда на публиката” приза получиха Димитър Козалиев за неговата „Семейна баня” и отново Хотел „Европа” – Хасково за хотелска и бизнес баня.
Тази година за първи път, поради големия интерес за участие, конкурсът се реализира като самостоятелно събитие. Две поредни години той се провежда в рамките на конкурса “Интериор на годината”. Конкурсът има две категории – „Семейна баня” и „Бизнес и хотелска баня”. За първи път беше присъдена „Награда на публиката”. Тя беше определена чрез гласуване в интернет на страницата www.banianagodinata.com.
Участващите проекти бяха оценени от изявени професионалисти в областта на дизайна и естетиката – Васил Кънев – бизнес лидер на Ideal Standard за Източна Европа, Ахим Пол – водещ дизайнер в „Артефакт”, Арх. Атанас Панов, Проф. Валентин Старчев – скулптор и Адрияна Петкова – издател на списание „Интериорен и строителен салон”.
В края на церемонията г-н Васил Кънев обяви началото на конкурса „Ideal Standard Баня на 2006”.